Kommissionens beslutning
af 2. oktober 2003
om listen over virksomheder i Estland, der er godkendt til indførsel af fersk kød til EF
(meddelt under nummer K(2003) 3429)
(EØS-relevant tekst)
(2003/689/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 807/2003(2), særlig artikel 4, stk. 1, og artikel 18, stk. 1, litra a) og b), og
ud fra følgende betragtninger:
(1) Virksomheder i tredjelande kan kun godkendes til at udføre fersk kød til EF, hvis de opfylder de generelle og særlige betingelser i direktiv 72/462/EØF.
(2) Sagkyndige fra EF har under et besøg i Estland konstateret, at dyresundhedssituationen her er lige så god som i medlemsstaterne, især hvad angår sygdomme, der kan overføres via kød, og at kontrollen med produktionen af fersk kød gennemføres tilfredsstillende.
(3) I henhold til artikel 4, stk. 3, i direktiv 72/462/EØF har Estland fremsendt oplysninger om den virksomhed, der bør godkendes til at udføre fersk kød til EF.
(4) Den virksomhed, Estland peger på, opfylder alle kravene i direktiv 72/462/EØF, så den kan udpeges som et slagteri og en autoriseret opskæringsvirksomhed, hvorfra der kan tillades indførsel til EU i henhold til direktivets artikel 18.
(5) Et EF-kontrolbesøg har vist, at virksomhedens hygiejnenormer er tilfredsstillende, og den kan derfor optages på den første liste over virksomheder, som udarbejdes i henhold til direktiv 72/462/EØF, og hvorfra indførsel af fersk kød kan tillades.
(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Den i bilaget anførte virksomhed i Estland godkendes til udførsel af fersk kød til EF under overholdelse af de betingelser, der er fastsat i direktiv 72/462/EØF, bl.a. i direktivets artikel 18, stk. 1, litra a) og b).
Artikel 2
Denne beslutning anvendes fra den 6. oktober 2003.
Artikel 3
Denne beslutning er rettet til medlemsstaterne.
Udfærdiget i Bruxelles, den 2. oktober 2003.